Dhuku iku tetuwuhan kang asalé saka laladan "kulon Asia Kidul-Wétan", yaiku Indonésia, Malaysia lan Thailand. Tetuwuhan iki dikenal uga kanthi jeneng langsat, langsep, kokosan. Dhuku iku duwé manéka warna varietas, ana kang gedhé lan uga ana kang cilik. Ana kang wijiné gedhé nanaging uga ana kang ora ana wijiné (parténokarpi), nanging uga ana kang "apomiksis" (wiji vegetatif). Pusat produksi dhuku kang wigati yaiku Palémbang, Pasarminggu (Condet), Karanganyar, lan Kulon Praga (Nanggulan). Singosari (Malang) kawentar kanthi woh langsaté kang tanpa wiji. Nagara kang ngasilaké dhuku yaiku Filipina, Malaysia, lan Indonésia.